লালানগর ইউনিয়ন

লালানগর বাংলাদেশের চট্টগ্রাম জেলার রাঙ্গুনিয়া উপজেলার অন্তর্গত একটি ইউনিয়ন। লালানগর ইউনিয়নের আয়তন ১৫৪২ একর (৬.২৪ বর্গ কিলোমিটার)। ২০১১ সালের পরিসংখ্যান অনুযায়ী লালানগর ইউনিয়নের লোকসংখ্যা ২৬,৮৫০ জন। এর মধ্যে পুরুষ ১৩,৩২৩ জন এবং মহিলা ১৩,৫২৭ জন। রাঙ্গুনিয়া উপজেলার উত্তরাংশে লালানগর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের পূর্বে হোসনাবাদ ইউনিয়ন, উত্তরে দক্ষিণ রাজানগর ইউনিয়ন, পশ্চিমে পারুয়া ইউনিয়ন এবং দক্ষিণে হোসনাবাদ ইউনিয়ন অবস্থিত। জনসাধারণের সেবা প্রদানের সুবিধার্থে ২০০৩ সালে বৃহত্তর হোসনাবাদ ইউনিয়নের সাবেক চেয়ারম্যান জনাব ইউনুচ তালুকদারের ঐকান্তিক প্রচেষ্টায় হোছনাবাদ ইউনিয়নকে বিভক্ত করে ১৫নং লালানগর ইউনিয়ন গঠন করা হয়। লালানগর ইউনিয়ন রাঙ্গুনিয়া উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গুনিয়া মডেল থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এ ইউনিয়নের গ্রামগুলো হল: উত্তর খিলমোগল পূর্ব খিলমোগল ঘাগড়া খিলমোগল গজালিয়া লালানগর কালাগাজী তালুক লালানগর ইউনিয়নের সাক্ষরতার হার ৫০.৮৩%। এ ইউনিয়নে ১টি ডিগ্রী কলেজ, ১টি কামিল মাদ্রাসা, ১টি মহিলা মাদ্রাসা, ২টি মাধ্যমিক বিদ্যালয়, ৬টি প্রাথমিক বিদ্যালয়, ২টি এবতেদায়ী মাদ্রাসা ও ২টি কিন্ডারগার্টেন রয়েছে। কলেজ উত্তর রাঙ্গুনিয়া ডিগ্রী কলেজ মাদ্রাসা রাঙ্গুনিয়া আলমশাহপাড়া কামিল মাদ্রাসা খাতিজাতুল কোবরা (রা.) মহিলা দাখিল মাদ্রাসা হযরত আবু বকর সিদ্দীক (রা.) সুন্নিয়া মাদ্রাসা মাধ্যমিক বিদ্যালয় উত্তর রাঙ্গুনিয়া উচ্চ বিদ্যালয় হোছনাবাদ লালানগর উচ্চ বিদ্যালয় প্রাথমিক বিদ্যালয় উত্তর রাঙ্গুনিয়া সরকারি প্রাথমিক বিদ্যালয় কালাগাজীপাড়া সরকারি প্রাথমিক বিদ্যালয় গজালিয়া আছাদিয়া সরকারি প্রাথমিক বিদ্যালয় ঘাগড়া খিলমোগল হাকিম উদ্দিন সরকারি প্রাথমিক বিদ্যালয় লালানগর সরকারি প্রাথমিক বিদ্যালয় হোছনাবাদ সরকারি প্রাথমিক বিদ্যালয় এবতেদায়ী মাদ্রাসা হযরত ইমাম বুখারী এবতেদায়ী মাদ্রাসা ও হেফজখানা কিন্ডারগার্টেন ইমাম হোসাইন (রা.) একাডেমী লালানগর আইডিয়াল কেজি স্কুল লালানগর ইউনিয়নের প্রধান সড়ক মরিয়মনগর-রানীরহাট সংযোগ সড়ক। প্রধান যোগাযোগ মাধ্যম সিএনজি চালিত অটোরিক্সা ও রিক্সা। এছাড়া চট্টগ্রাম-ধামাইরহাট বাস সার্ভিস এ অঞ্চলের শহরমুখী যাতায়াতের অন্যতম মাধ্যম। লালানগর ইউনিয়নে ৪০টি মসজিদ, ৩টি ঈদগাহ ও ৫টি মন্দির রয়েছে। লালানগর ইউনিয়নের পশ্চিম পাশ দিয়ে বয়ে চলেছে ইছামতি নদী। এছাড়াও রয়েছে কুরমাইকুল খাল ও ঘাগড়া খাল। লালানগর ইউনিয়নের প্রধান ২টি হাট/বাজার হল ধামাইরহাট ও আলমশাহপাড়া বাজার। ১) সিরাজুল মোস্তফা - শিক্ষাবিদ ২) নুরুল আলম তালুকদার - সাবেক সংসদ সদস্য ৩) নুরুল আলম - সাবেক অতিরিক্ত আই জি পি ৪) ইউনুচ তালুকদার - শিক্ষানুরাগী, প্রতিষ্ঠাতা- লালানগর উচ্চ বিদ্যালয় ৫) খোদা বক্স - সাবেক আই জি পি ৬) অধ্যক্ষ আ ম ম শামশুল আলম চৌধুরী - শিক্ষাবিদ ৭) ড. গিয়াস উদ্দিন তালুকদার। চেয়ারম্যান, সেন্ট্রার শরীয়াহ বোর্ড ফর বাংলাদেশ। আগুনিয়া চা বাগান উপজেলা থেকে সিএনজি করে লালানগর ইউনিয়ন বেড়ীবাঁধ থেকে ৪ কিলোমিটার পূর্ব দিকে যেতে হবে। হযরত মোহছেন আউলিয়া মিশ্র ফলজ বাগান উপজেলা থেকে সিএনজি করে আকবর শিকদার পাড়া রোড হয়ে গজালিয়া জায়তছড়িতে অবস্থা। বর্তমান চেয়ারম্যান: মোহাম্মদ রফিকুল ইসলাম তালুকদার চেয়ারম্যানগণের তালিকা রাঙ্গুনিয়া উপজেলা রাঙ্গুনিয়া মডেল থানা চট্টগ্রাম জেলা "রাঙ্গুনিয়া উপজেলা - বাংলাপিডিয়া"। bn.banglapedia.org।  "গ্রাম ভিত্তিক লোকসংখ্যা - লালানগর ইউনিয়ন - লালানগর ইউনিয়ন"। lalanagarup.chittagong.gov.bd। ২৮ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৭।  "লালানগর ইউনিয়নের ইতিহাস - লালানগর ইউনিয়ন - লালানগর ইউনিয়ন"। lalanagarup.chittagong.gov.bd। ১৩ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৭।  "এক নজরে ১৫ নং লালানগর ইউনিয়ন পরিষদ - লালানগর ইউনিয়ন - লালানগর ইউনিয়ন"। lalanagarup.chittagong.gov.bd। ২৯ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৭।  http://180.211.137.51:321/DashboardunionN.aspx?div=4&dis=411&thana=41112&union=15[স্থায়ীভাবে অকার্যকর সংযোগ] "খালওনদী - লালানগর ইউনিয়ন - লালানগর ইউনিয়ন"। lalanagarup.chittagong.gov.bd। ২৯ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৭।  "হাট বাজারের তালিকা - লালানগর ইউনিয়ন - লালানগর ইউনিয়ন"। lalanagarup.chittagong.gov.bd।  "দর্শনীয়স্থান - লালানগর ইউনিয়ন - লালানগর ইউনিয়ন"। lalanagarup.chittagong.gov.bd। ২৯ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৭।  Bhorerkagoj। "পঞ্চম ধাপের ইউপি নির্বাচনের ফলাফল"। www.bhorerkagoj.net। [স্থায়ীভাবে অকার্যকর সংযোগ] "পূর্বতন চেয়ারম্যানবৃন্দ - লালানগর ইউনিয়ন - লালানগর ইউনিয়ন"। lalanagarup.chittagong.gov.bd। ২৮ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৭।